የሰንደቅ ዓላማ ቀን መከበር ለአገሪቱ ህዳሴ መፋጠን ወሳኝ መሆኑ ተገለጸ
አዲስ አበባ፤ መስከረም 19/2005 (ዋኢማ) – የሰንደቅ አለማ ቀን በዓልን ስናከብር እስካሁን የተፈጠረውን ልማት፣ ዲሞክራሲና ሰላም በማስቀጠል የኢትዮጵያን ህዳሴ ለማረጋገጥ የሚያስችል  መሰረት በመጣል  እንደሚሆን በአዲስ አበባ አስተዳደር የሴቶች ፌዴሬሽን አስታወቀ። ስድስተኛውን የሰንደቅ ዓላማ ቀን አከባበርን አስመልክቶ ለሴቶች በተዘጋጀ   የውይይት መድረክ  የፌዴሬሽኑ ፕሬዚዳንት ወይዘሮ ብዙዓለም ገበየሁ እንደገለጹት ወጣቱ የህብርተሰብ ክፍል ለሰንደቅ ዓላማ ክብርና ቀጣይነት የሚኖረው ሃላፊነት የጎላ ነው።ስድስተኛው ብሄራዊ የሰንደቅ ዓላማ ቀን “ሰንደቅ ዓላማችን የብዝሃነታችን፣ የአንድነታችንና የህዳሴያችን መገለጫ ነው!”  በሚል መሪ ቃል እንደሚከበር የገለጹት  ወይዘሮ ብዙዓለም ወጣቱ ትውልድ ይህንን ሃላፊነቱን ለመወጣት  በትምህርትና በስራ ፈጠራ ራሱን  መቀየር ይጠበቅበታል ብለዋል።  የውይይቱ ዋና ዓላማ  ሴቶች  ስለ ስንደቅ ዓላማ ያላችውን ግንዛቤ  ለማጠናከር ያለመ እንደሆነም ገልጸዋል። ፕሬዚዳንቷ አያይዘውም ከአጠቃላይ የህብርተሰባችን ክፍል ግማሹን ቁጥር የሚይዙት ሴቶች የሰንደቅ ዓላማ እሴቶችን በማወቅ፣ በመጠበቅና ተግባራዊ በማድርግ  ወሳኝ ሚና እንዳላቸው  ተናግረዋል። የአዲስ አበባ ሴቶች፣ ህጻናትና ወጣቶች ቢሮ ኋላፊ ወይዘሮ ዛይድ ተስፋየ በበኩላቸው ውይይቱ የሰንደቅ ዓላማ ምንነት፣ እሴትና ፋይዳ  የተረዳ የህብርተስብ  እንዲኖርና  በዕውቀት ላይ የተመስረተ  የሰንደቅ ዓላማ  ፍቅር እንዲጎለብት ለማድረግ ያግዛል ብለዋል። በዓሉም መስከረም 13/2006 ዓ.ም. በመላ አገሪቱ ይከበራል፡፡